

Lp Kert Kullik Meie 29.04.2025 nr 5-6/979-1

[kertkullik@gmail.com](mailto:kertkullik@gmail.com)

Märgukiri

16.04.2025 teavitas Päästeameti Ida päästekeskus Rakvere Linnavalitsust kirjaga nr 7.2–2.3/2326, et hoone aadressil Pikk tn 51 ehitisregistri andmed ei vasta tegelikkusele ja hoonet ei kasutata vastavalt ettenähtud kasutusotstarbele vaid, et büroohoonet kasutatakse reaalsuses kogunemishoonena.

Ehitisregistris olevad kasutusotstarbed on järgmised:

Garaaž 223,9 m²

Büroohoone 614,1 m²

Muu teenindushoone 278,4 m²

Sõidukite teeninduse hoone 77,5 m²

Kokku 1193,9 m².

Kohalikule omavalitsusele on pandud ülesanne teha riiklikku järelevalvet ehitiste ja ehitamise ning kasutamise otstarbest tulenevalt selle korrashoiu ja kasutamise nõuetele vastavuse üle (ehitusseadustik § 130 lg 2).

Ehitusseadustik sätestab omaniku kohustused (ehitusseadustik § 19). Omanik peab tagama ehitise, ehitamise ja ehitise kasutamise vastavuse õigusaktidest tulenevatele nõuetele, sealhulgas ehitamiseks ja ehitise kasutamiseks vajalike lubade olemasolu ning nõutavate teavituste ja teadete esitamise.

Mitteeluhoone kasutamise otstarbe muutmiseks tuleb esitada kasutusteatis. Kasutusteatis esitatakse elektrooniliselt ehitisregistri kaudu [www.ehr.ee](http://www.ehr.ee). Kasutusteatisega koos esitatakse plaanijoonised õigete kasututusotstarvetega ja nende pindadega ja olemasolul/vajadusel ehitise ohutust tõendavad dokumendid.

Kui hoones on teostatud ümberehitustöid (ehitusseadustiku mõistes) seoses kasutamise otstarbe muutmisega, mis vajavad seadustamist või on plaanis teostada, tuleb alustada ehitusloa taotlemisega (ehitusseadustik § 4 lg 3 ja lisa 1).

Ehitis peab kogu oma kasutusea vältel vastama selle kasutamise nõuetele ja olema ohutu.

Kokkuvõtvalt: arvestades ülaltoodut annab Rakvere Linnavalitsus hoone, aadressiga Pikk tn 51, ehitise kasutamise otstarvete vastavusse viimiseks tegelikkusega tähtaja 30.06.2025.

Vastavalt korrakaitseseaduse § 22 lg 3, 4 ja § 28 lg 1 on korrakaitseorganil õigus teha järelevalvesubjektile ettekirjutus ning rakendada sunniraha seaduses sätestatud alusel ja korras. Kui märgukirjale ei reageerita siis Rakvere Linnavalitsus otsustab täiendavate järelevalvemeetmete rakendamise vajaduse. Sunniraha, rahatrahvi määr ja kohtuväline menetleja on sätestatud ehitusseadustiku § 133 – 141.

Küsimuste korral palun pöörduda linnavalitsusse või helistada.

Lugupidamisega

(allkirjastatud digitaalselt)

Tiia Rüütel

ehituse spetsialist

Lisad: Päästeameti kiri

Tiia Rüütel

tiia.ruutel@rakvere.ee, tel 322 5894